**Jimmy Lai Chee-yonh** (kiin.: 黎智英; Jyutping: *Lai4 Zi3 Jing1*, s. 8. joulukuuta 1947, Kanton, Kiinan tasavalta) on hongkongilainen yrittäjä ja demokratia-aktivisti. Hänet tunnetaan muun muassa *Apple Daily* -lehden omistajana.

Tausta ja yksityiselämä
-----------------------

Lai syntyi vuonna 1947 Kantonissa, joka oli vielä tuolloin virallisesti osa Kiinan tasavaltaa. Perhe oli varakas, mutta menetti kaiken sen jälkeen, kun kommunistit nousivat valtaan Manner-Kiinassa, ja joutui pakenemaan Lain ollessa 12-vuotias. Lai on kertonut saapuneensa Hongkongiin venepakolaisena lapsena ja teki töitä vaatetehtaassa kahdeksan dollarin kuukausipalkalla. Vaatetehtaissa hän myös opetteli englannin kielen.

Uskonnolliselta vakaumukseltaan Lai on katolilainen. Lai on ollut naimisissa kahdesti ja hänellä on näistä liitoista yhteensä kuusi lasta. Hongkongin kansalaisuuden lisäksi hänellä on ollut Britannian kansalaisuus vuodesta 1996 lähtien.

Ura ja aktivismi
----------------

Ensimmäinen Lain perustama yritys oli vaatteita myyvä Giordano. Yrityksellä on edelleen tuhansia työntekijöitä noin 30 eri maassa, lähinnä Aasiassa. Lai on kertonut saaneensa yrityksen nimen nähtyään sen newyorkilaisen pizzerian lautasliinassa. Hän kertoi kuvitelleensa, että jos hänen vaateliikkeensä nimi kuulostaa italialaiselta, sillä olisi enemmän asiakkaita.

### Aktivismin herääminen

Lai aktivoitui demokratian puolesta kampanjoivana todenteolla vuonna 1989 Tiananmenin verilöylyn jälkeen. Alussa hän kirjoitti kolumneja lehtiin. Giordano alkoi myös myydä opiskelijoiden suosimilla Kiina-vastaisilla sloganeilla varustettuja t-paitoja.

### Apple Daily

Vuonna 1994 Lai julkaisi kolumnin lehdessä, jota julkaisi hänen itsensä omistama Next. Kolumnissaan hän kutsui Kiinan silloista pääministeriä Li Pengiä "Pekingin teurastajaksi". Kommunistinen puolue kosti tämän iskemällä Lain yritystoimintaan Manner-Kiinassa. Tämän jälkeen Lai kertoi saaneensa kipinän perustaa uuden Peking-vastaisen lehden, joka sittemmin sai nimekseen *Apple Daily*. Lai pani tätä varten likoon 100 miljoonaa Hongkongin dollaria vain muutama vuosi ennen niin sanottua Hongkongin siirtoa.

Lehti lakkautettiin Hongkongin kansallisen turvallisuuden lain tultua voimaan. Viimeinen numero ilmestyi 24. kesäkuuta 2021.

Lai ja kansallisen turvallisuuden laki
--------------------------------------

Kesällä 2020 Hongkongissa astui voimaan niin sanottu kansallisen turvallisuuden laki, jonka nojalla Manner-Kiinan viranomaiset ovat rajoittaneet Hongkongille luvattuja vapauksia.

### Syytteet ja tuomiot

Lai pidätettiin elokuussa 2020 syytettynä kansallisen turvallisuuden lain rikkomisesta. Joulukuussa 2021 Lai tuomittiin 13 kuukaudeksi vankeuteen kansallisen turvallisuuden lain rikkomisesta.

Elokuussa 2020 Lai yritti Kiinan rannikkovartioston mukaan paeta Hongkongista yhdessä 11 muun ihmisen kanssa. Syytteiden mukaan ryhmä pyrki pakenemaan Taiwaniin.

Galleria
--------

* Lai tapaamassa Yhdysvaltain varapresidenttiä Mike Penceä vuonna 2019.Lai tapaamassa Yhdysvaltain varapresidenttiä Mike Penceä vuonna 2019.
* Lai matkalla oikeudenkäyntiinsä joulukuussa 2020.Lai matkalla oikeudenkäyntiinsä joulukuussa 2020.
* Lai puhumassa Washingtonissa vuonna 2019Lai puhumassa Washingtonissa vuonna 2019

Lähteet
-------

1. ↑  ‘He has not bowed’: Jimmy Lai and Hong Kong’s future - CSMonitor.com *www.csmonitor.com*. Viitattu 26.12.2021.
2. 1 2 3  Jimmy Lai: Hong Kong's rebel mogul and pro-democracy voice *BBC News*.  16.4.2021. Viitattu 26.12.2021. (englanniksi)
3. ↑  Jimmy Lai still dashing to freedom in Hong Kong *Nikkei Asia*. Viitattu 26.12.2021. (englanniksi)
4. ↑  Jimmy Lai: The Last, Best Hope for Saving Democracy in Hong Kong *Hoover Institution*. Viitattu 26.12.2021. (englanniksi)
5. ↑  Catholic Hong Kong media mogul: ‘Freedom has a price’ *Crux*. Viitattu 26.12.2021. (englanniksi)
6. ↑  Former HKSAR head mocks Jimmy Lai as Briton ‘disguised as Chinese patriot’ *Global Times*.  16.8.2020. Viitattu 26.12.2021. (englanniksi)
7. ↑  Nicolle Liu, Joe Leahy: Jimmy Lai, the testy tycoon defying Beijing *Financial Times*.  14.8.2020. Viitattu 26.12.2021.
8. ↑  About Us  2021. Giordano.  Arkistoitu 23.7.2020. Viitattu 26.12.2021. (englanniksi)
9. 1 2 3  Marsh, Jenni: The only Hong Kong multi-millionaire standing up to China *CNN*. Viitattu 26.12.2021. (englanniksi)
10. ↑  Hong Kong: Hundreds line up for last 'Apple Daily' edition  24.06.2021. Deutsche Welle. Viitattu 26.12.2021. (englanniksi)
11. ↑  Hong Kong media tycoon Jimmy Lai arrested, newsroom searched *CNBC*.  10.8.2020. Viitattu 26.12.2021. (englanniksi)
12. ↑  Hong Kong: Media tycoon Jimmy Lai gets 13 months jail for Tiananmen vigil *BBC News*.  13.12.2021. Viitattu 26.12.2021. (englanniksi)
13. ↑  Hong Kong media mogul Jimmy Lai facing fresh national security law charge *South China Morning Post*.  16.4.2021. Viitattu 26.12.2021. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Puola

 |

 |